smcproject/ml-wiki-sentences huggingface dataset:
പാലത്തിന്റെ നീളം ഏതാണ്ട് അര മൈലാണ്.
ഇരുവശത്തും 10 കിലോമീറ്റർ വീതം സമീപനറോഡുകളുമുണ്ട്.
ഇന്ത്യയിലെ റെയിൽ‌വേയുടെ ചരിത്രത്തിലും ഈ റെയിൽ‌വേ പാലം പ്രധാനമാണ്, കാരണം റെയിൽ‌വേ ആദ്യമായി ഹൂഗ്ലി നദി കടന്ന് കൽക്കത്തയിലെ സിയാൽ‌ഡ ടെർമിനസിൽ എത്തിയത് ഇതിലൂടെയാണ്.
അക്കാലത്ത് ഒരുകോടി രൂപ ചെലവഴിച്ചാണ് പാലം നിർമ്മാണം നടത്തിയത്.
റായ് ബഹദൂർ ജഗ്മൽ രാജയുടെ നേട്ടം അംഗീകരിച്ചുകൊണ്ട് ബ്രിട്ടീഷുകാർ, ഈ പാലത്തിലൂടെ ആത്യമായി കടന്നുപോയ തീവണ്ടിക്ക്  ജഗ്മൽ രാജ ഹൗറ എക്സ്പ്രസ് എന്ന് പേരിട്ടിരുന്നു.
ഉപയോഗം വിവേകാനന്ദ സേതുവിന്റെ മുൻവശം
റോഡിനും റെയിലിനും പാലം സേവനം നൽകുന്നു റെയിൽ - സിയാൽദ സ്റ്റേഷനെ ദില്ലിയുമായി ബന്ധിപ്പിക്കുന്നു റോഡ് - ഗ്രാൻഡ് ട്രങ്ക് റോഡിനെ ബാരക്പൂർ ട്രങ്ക് റോഡുമായി  ബന്ധിപ്പിക്കുന്നു
ഈ പാലം അടുത്തിടെ 24,000 വാഹനങ്ങളുടെ പ്രതിദിന ഗതാഗതം കൈകാര്യം ചെയ്തിട്ടുണ്ട്.
വിവേകാനന്ദ സേതു കാലപ്പഴക്കത്താൽ  ദുർബലമായിത്തീർന്ന അവസ്ഥയിലാവുകയും കനത്ത ട്രാഫിക്കുള്ളതിനാൽ അറ്റകുറ്റപ്പണികൾ പോലും നടത്താൻ സാധിക്കാതെവരികയും ചെയ്തതിനാൽ, രണ്ടാമതൊരു പാലത്തിന്റെ ആവശ്യമുണ്ടായിരുന്നു.
അക്കാരണത്താൽ,  ഇതിന് സമാന്തരമായി 50 മാറ്റർ താഴെയായിനിവേദിത സേതു നിർമ്മിച്ചുു.
2007 ൽ ഇത് ഗതാഗതത്തിനായി തുറന്നു.
വിവേകാനന്ദ സേതു  ബാലി മുതൽ കൊൽക്കത്ത വരെ ഗതാഗതം അനുവദിക്കുമ്പോൾ നിവേദിത സേതു കൊൽക്കത്തയിൽ നിന്ന് ബാലിയിലേക്ക്  താഴേയ്ക്കുള്ള ഗതാഗതത്തെ സഹായിക്കുന്നു.
ഇതും കാണുക ഹൗറ പാലം വിദ്യാസാഗർ സേതു നിവേദിത സേതു അവലംബം
വിവിയൻ ലീ ഇംഗ്ലീഷ് വിലാസം https://ml.wikipedia.org/wiki/Vivien_Leigh
വിവിയൻ ലേ (ജീവിതകാലം: 5 നവംബർ 1913 - 8 ജൂലൈ 1967), വിവിയൻ മേരി ഹാർട്ട്‍ലി എന്ന പേരിൽ‌ ജനിച്ച്, 1947 ന് ശേഷം ലേഡി ഒലിവിയർ എന്ന പേരിൽ വിശേഷിപ്പിക്കപ്പെട്ട ഒരു ബ്രിട്ടീഷ് നാടക, ചലച്ചിത്ര നടിയായിരുന്നു.
1949 ൽ ലണ്ടനിലെ വെസ്റ്റ് എന്റ് നാടക വേദിയിൽ അവർ അഭിനയിച്ച എ സ്ട്രീറ്റ്കാർ നെയിംഡ് ഡിസയർ (1951) എന്ന നാടകത്തിന്റെ ചലച്ചിത്ര പതിപ്പിലെ ബ്ലാഞ്ചെ ഡുബോയിസ് എന്ന കഥാപാത്രത്തേയും ഗോൺ വിത്ത് ദ വിൻഡ് (1939) എന്ന ചിത്രത്തിലെ സ്കാർലറ്റ് ഓ ഹാര എന്ന കഥാപാത്രത്തിന്റെ അദ്വീതീയമായ പ്രകടനത്തിന്റെ പേരിലും മികച്ച നടിക്കുള്ള രണ്ട് അക്കാദമി അവാർഡുകൾ അവർ നേടിയിരുന്നു.
ടോവാരിച്ചിന്റ ബ്രോഡ്‌വേ മ്യൂസിക്കൽ പതിപ്പിലെ (1963) അഭിനയത്തിന്റെപേരിൽ ഒരു ടോണി അവാർഡും അവർ നേടിയിരുന്നു.
നാടക സ്കൂൾ വിദ്യാഭ്യാസം പൂർത്തിയാക്കിയ ശേഷം 1935 ൽ പുറത്തിറങ്ങിയ നാല് ചിത്രങ്ങളിൽ ലേ ചെറിയ വേഷങ്ങളിൽ പ്രത്യക്ഷപ്പെടുകയും ഫയർ ഓവർ ഇംഗ്ലണ്ടിൽ (1937) നായികയായി അഭിനയിക്കുകയും ചെയ്തു.
സൗന്ദര്യത്തിന്റെ പേരിൽ പ്രശംസിക്കപ്പെട്ടിരുന്ന ലീക്ക് തന്റെ ശാരീരിക ലക്ഷണങ്ങൾ ചിലപ്പോൾ ഒരു നടിയെന്ന നിലയിൽ ഗൗരവമായി പ്രവർത്തിക്കുന്നതിൽനിന്ന് തന്നെ തടയുന്നുവെന്ന് തോന്നിയിരുന്നു.
ഒരു ചലച്ചിത്ര നടിയെന്ന നിലയിൽ പ്രശസ്തി ഉണ്ടായിരുന്നിട്ടും, ലീ പ്രാഥമികായമി ഒരു നാടക അഭിനേത്രിയായിരുന്നു.
തന്റെ 30 വർഷത്തെ അഭിനയജീവിതത്തിൽ, നോയൽ കവാർഡ്, ജോർജ്ജ് ബെർണാഡ് ഷാ എന്നിവരുടെ നായികമാർ മുതൽ ക്ലാസിക് ഷേക്സ്പിയർ കഥാപാത്രങ്ങളായ ഒഫെലിയ, ക്ലിയോപാട്ര, ജൂലിയറ്റ്, ലേഡി മക്ബെത്ത് തുടങ്ങി നിരവധി വേഷങ്ങളെ അവർ അവതരിപ്പിച്ചു.
പിന്നീടുള്ള ജീവിതത്തിൽ ഏതാനും ചിത്രങ്ങളിൽ ഒരു സ്വഭാവ നടിയായി അഭിനയിച്ചു.
സ്വന്തം പേരിനേക്കാൾ അവതരിപ്പിച്ച കഥാപാത്രങ്ങളുടെ പേരിൽ  പ്രശസ്തയായ നടിയാണ് വിവിയൻ ലീ .1913-ൽ  ജനിച്ച ലീ ബ്രിട്ടനിലും ജർമനിയിലും, ഫ്രാൻസിലും ഇറ്റലിയിലുമായി വിദ്യാഭ്യാസം പൂർത്തിയാക്കി.
ബ്രിട്ടനിലെ റോയൽ അക്കാദമി ഓഫ് ഡ്രമാറ്റിക് ആർട്സിൽ പരിശീലനം നേടിയ ലീ 1934-ൽ  'തിങ്ങ്സ്‌ അർ  ലുക്കിംഗ് അപ്' എന്ന ചിത്രത്തിലൂടെയാണ് സിനിമയിലെത്തിയത് .
1935 ൽ  ഇറങ്ങിയ 'ദി മാസ്ക് ഓഫ് വെർച്യു' എന്ന നാടകത്തിലെ അഭിനയത്തിലൂടെ വിവിയൻ ലീ പ്രശസ്തയായി.
പിന്നിട് അലക്സാണ്ടർ കോർഡ എന്ന നിർമ്മാതാവുമായി അഞ്ചു വർഷത്തെ കരാറിലേർപ്പെട്ട അവർ ലോറൻസ് ഒലിവിയറുമോത്ത് 'ഫയർ ഓവർ ഇംഗ്ലണ്ട്' തുടങ്ങിയ ചിത്രങ്ങളിലും 'റോമിയോ ആൻഡ്‌ ജൂലിയറ്റ്','ആന്റണി ആൻഡ്‌ ക്ലിയോപാട്ര' തുടങ്ങിയ നാടകങ്ങളിലും അഭിനയിച്ചു .
1939-ലാണ് വിവിയൻ തന്റെ പ്രസിദ്ധമായ സ്കാർലറ്റ് ഒഹാര എന്ന കഥാപാത്രത്തെ 'ഗോൺ വിത്ത് ദി വിന്ഡിൽ' അവതരിപ്പിച്ചത്.
അതിനവർക്ക് മികച്ച  നടിക്കുള്ള ഓസ്കാർ  ലഭിക്കുകയും ചെയ്തു.1940-കളിൽ ലേഡി ഹാമിൽട്ടൻ ,അന്നാകരനീന തുടങ്ങിയ പ്രശസ്ത ചിത്രങ്ങളിൽ  അഭിനയിച്ചു.
1951-ൽ  ഇറങ്ങിയ 'എ സ്ട്രീറ്റ്കാർ  നൈംഡ് ഡിയർ'( A Streetcar Named Desire (1951 film) ) എന്ന  ചിത്രത്തിലെ 'ബ്ലാഞ്ചെ ഡുബോയിസ്' എന്ന  കഥാപാത്രത്തെ അവതരിപ്പിച്ചതിന് രണ്ടാമത്തെ ഓസ്കാറും ലീയെ തേടിയെത്തി.
'എ സ്ട്രീറ്റ്കാർ നൈംഡ് ഡിയർ'-നു ശേഷം മൂന്നു ചിത്രങ്ങളിൽ മാത്രമേ വിവിയൻ അഭിനയിച്ചിട്ടുള്ളൂ.
കടുത്ത ക്ഷയ രോഗത്തിനടിമയായ അവർ 1967 ജൂലൈയിൽ അന്തരിച്ചു , ജീവിതരേഖ
1913 നവംബർ 5 ന് ബ്രിട്ടീഷ് ഇന്ത്യയിലെ ബംഗാൾ പ്രസിഡൻസിയിലെ ഡാർജിലിംഗിലുള്ള സെന്റ് പോൾസ് സ്കൂളിന്റെ കാമ്പസിൽ വിവിയൻ മേരി ഹാർട്ട്ലി എന്ന പേരിൽ ജനിച്ചു.
ഒരു ബ്രിട്ടീഷ് ബ്രോക്കറായിരുന്ന ഏണസ്റ്റ് റിച്ചാർഡ് ഹാർട്ട്ലിയുടെയും അദ്ദേഹത്തിന്റെ പത്നി ഗെർ‌ട്രൂഡ് മേരി ഫ്രാൻസിസിന്റെയും (മുമ്പ്, യാക്ക്ജീ; മാതാവിന്റെ കുടുംബപ്പേരായ റോബിൻസൺ എന്ന പേരും ഉപയോഗിച്ചു) അവൾ ഏകമകളായിരുന്നു.
ലേയുടെ പിതാവ് 1882 ൽ സ്കോട്ട്ലൻഡിൽ ജനിച്ചയാളും മാതാവ് ഐറിഷ്, അർ‌മേനിയൻ അല്ലെങ്കിൽ ഇന്ത്യൻ വംശ പാരമ്പര്യമുണ്ടായിരിക്കാവുന്ന 1888 ൽ ഡാർജിലിംഗിൽ ജനിച്ച ഒരു റോമൻ കത്തോലിക്കാ വിശ്വാസിയുമായിരുന്നു.
ഇന്ത്യയിൽ താമസിച്ചിരുന്ന ഗെർ‌ട്രൂഡിന്റെ മാതാപിതാക്കൾ, ആംഗ്ലോ-ഇന്ത്യൻ വംശജനായ മൈക്കൽ ജോൺ യാക്ക്ജി (ജനനം: 1840), 1857 ലെ ഇന്ത്യൻ കലാപത്തിൽ കൊല്ലപ്പെട്ട് അനാഥാലയത്തിൽ വളർന്ന ഒരു ഐറിഷ് കുടുംബത്തിലെ അംഗമായ മേരി തെരേസ റോബിൻസൺ (ജനനം: 1856) എന്നിവരായിരുന്നു.
ഒരു അനാഥാലയത്തിൽ വളർന്ന അവർ അവിടെവച്ച് യാക്ക്ജിയെ കണ്ടുമുട്ടി.
1872 ൽ വിവാഹിതരായ അവർക്ക് അഞ്ച് മക്കളിൽ ഏറ്റവും ഇളയത് ഗെർ‌ട്രൂഡ് ആയിരുന്നു.
ഏണസ്റ്റും ഗെർ‌ട്രൂഡ് ഹാർട്ട്ലിയും 1912 ൽ ലണ്ടനിലെ കെൻസിംഗ്ടണിൽ വച്ച് വിവാഹിതരായി.
വിവെരിഡെ ഇംഗ്ലീഷ് വിലാസം https://ml.wikipedia.org/wiki/Viverridae
സസ്തനികളിലെ ഒരു കുടുംബമാണ് വിവെരിഡെ ( Viverridae ).
ഇവ സാധാരണയായി വെരുക് കുടുംബം എന്നറിയപ്പെടുന്നു.
പൂർണ്ണമായും രാത്രി സഞ്ചരിക്കുന്ന ഇവ വനത്തിലെ വളരെ വ്യത്യസ്തമായ മാംസഭോജികളാണ്.
ചെറു ജീവികളായ ഇവ ആക്രമകാരികളാണ്.
മരങ്ങളിലും നിലത്തും ഇവ ഇരപിടിക്കുന്നു.
ലോകത്താകമാനം 35 സ്പീഷിസുകൾ വെരുക് കുടുംബത്തിലുണ്ട്.
കൂടാതെ രണ്ട് ആഫിക്കൻ ലിൻസഗും ഇതിൽ ഉൾപ്പെടുന്നു .
ഭാരതത്തിൽ ഇവയിലെ ഇരുപതോളം ഇനങ്ങളുണ്ട് .
ഇതിൽ നാലിനങ്ങൾ കേരളത്തിലുണ്ടെന്ന് കരുതുന്നു.
ശത്രുക്കളിൽ നിന്നും രക്ഷ നേടുവാൻ ഇവ പൃഷ്ഠഭാഗത്തെ ഗ്രന്ഥിയിൽ നിന്നും സ്രവം പുറപ്പെടുവിക്കുന്നു.
രൂക്ഷ ഗന്ധമുള്ള ഈ സ്രവം ഉപയോഗിച്ചാണ് ഇവ ഒരു പരിധി വരെ ശത്രുക്കളിൽ നിന്നും രക്ഷപെടുന്നത്.
ചില ഇനം വെരുകുകൾ മരനായ ( നീൽഗിരി മാർട്ടെൻ ) മരപ്പട്ടി പുള്ളിവെരുക് തവിടൻ വെരുക് അവലംബം പുറത്തേക്കുള്ള കണ്ണികൾ Viverridae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Viverridae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
BBC: 'New mammal' seen in Borneo University of Michigan's Animal Diversity Web page ITIS page The Straight Dope on Civet Cats
വിവേകാനന്ദ കേന്ദ്രം
ഒരു ആദ്ധ്യാത്മിക പ്രസ്ഥാനമാണ് വിവേകാനന്ദ കേന്ദ്രം .
1972 ജനുവരി 7 നാണ് വിവേകാനന്ദ കേന്ദ്രം ആരംഭിക്കുന്നത്.
ഏക്നാഥ് രാനാഡേനാണ് വിവേകാനന്ദ കേന്ദ്രം സ്ഥാപിച്ചത്.
ഇന്നു് പി. പരമേശ്വരൻ അദ്ധ്യക്ഷത വഹിക്കുന്നു.
വിവൃതോകാരം
"ഉ" കാരം രണ്ടു വിധത്തിലുണ്ടെന്നാണ് എ.ആര്.
രാജരാജവര്മ്മ കേരളപാണിനീയത്തിന്റെ പീഠികയില് പറയുന്നത്.
സംവൃത ഉകാരവും (സംവൃതോകാരം) വിവൃത ഉകാരവും (വിവൃതോകാരം).
കണ്ടു, നിന്നു തുടങ്ങിയ പൂര്ണ്ണക്രിയകളുടെയും രാമു, തുളു തുടങ്ങിയ നാമശബ്ദങ്ങളുടെയും മറ്റും അവസാനത്തില് വരുന്ന വര്ണത്തെയാണ് വിവൃതോകാരം എന്ന് പറയുന്നത്.
വിവൃതോകാരത്തെ വേണ്ടിടത്തോളം തുറന്നുവിട്ട് ഉച്ചരിക്കാതിരിക്കുമ്പോള് ഉണ്ടാകുന്ന വര്ണത്തെയാണ് സംവൃതോകാരം എന്ന് വിളിക്കുന്നത്.
(ഇതിനെ അരയുകാരം എന്നും അര്ദ്ധമാത്രിക അകാരം എന്നിങ്ങനെയും കേരളപാണിനിക്കു മുമ്പുള്ള വൈയാകരണന്മാര് വിളിച്ചിരുന്നു.) എ.ആറിന്റെ ആറു നയങ്ങളില് സ്വരസംവരണം സംഭവിച്ചാണ് ഉകാരം സംവൃതോകാരമായിത്തീര്ന്നത് എന്നും അദ്ദേഹം പീഠികയില് പറയുന്നുണ്ട്.
എന്നാല് സന്ധിചര്ച്ചയിലും മുറ്റുവിനയുടെ ഘടന വിവരിക്കുന്ന സമയത്തും സംവൃതോകാരമാണ് വിവൃതോകാരമായത് എന്നും പറയുന്നുണ്ട്.
ആധുനികഭാഷാശാസ്ത്രത്തിലെ മാനസ്വരസങ്കല്പമനുസരിച്ച് ഇന്ന് സംവൃതോകാരത്തെ കേന്ദ്രസ്വരം എന്ന് പ്രത്യേകം വിളിക്കുന്നുണ്ട്.
വിവൃതോകാരത്തിന് മറ്റ് കേവലസ്വരങ്ങളെപ്പോലെ മലയാളത്തില് സ്വനിമത്വം ഉണ്ട്.
(കേരളപാണിനീയം, ഭാഷാശാസ്ത്രവിവേകം)
സംവൃതോകാരം അടച്ചുച്ചരിക്കുന്ന ഉകാരമാണ്.
ഉദാഹരണം: എന്തു്, പണ്ടു് പുറത്തേയ്ക്കുള്ള കണ്ണികൾ ഗുരുകുലം ബ്ലോഗ് സംവൃതോകാരം
വിവീൻ ടം ഇംഗ്ലീഷ് വിലാസം https://ml.wikipedia.org/wiki/Vivienne_Tam
ന്യൂ യോർക്ക് നഗരത്തെ അടിസ്ഥാനമാക്കിയുള്ള ഒരു ഫാഷൻ ഡിസൈനർ ആണ് വിവീൻ ടം (simplified Chinese: 谭燕玉; traditional Chinese: 譚燕玉; pinyin: Tán Yànyù).
ചൈനയിലെ ഗുവാങ്ഷൌ, ഗുവാങ്ഡോംഗ് എന്ന സ്ഥലത്ത് ജനിച്ച വിവീൻ മൂന്നു വയസുള്ളപ്പോൾ ഹോങ്കോങ്ങിലേയ്ക്ക് താമസം മാറി.
പഠനത്തിനായി ഹോങ്കോങ്ങ് പോളിടെക്നിക്കിലെ യൂണിവേഴ്സിറ്റിയിൽ ചേർന്നു.
ചൈനീസ് സംസ്കാരം, ഡിസൈൻ ആധുനിക ഫാഷൻ, ഈസ്റ്റ്-വെസ്റ്റ് ഫ്യൂഷൻ തുടങ്ങിയവയിൽ നിന്ന് പ്രചോദനം ഉൾക്കൊണ്ടാണ് ടാമിൻറെ പേര് ഫാഷൻ ബ്രാൻഡിന് നൽകിയിരിക്കുന്നത്.
അവളുടെ ആദ്യ ശേഖരത്തിന്റെ വിഷയം EAST WIND CODE ആയിരുന്നു.
ചൈനയുടെ ശൈലി പിന്തുടരുന്ന പാശ്ചാത്യ രീതിയിൽ ഒരു പുസ്തകം ആയ ചൈന ചിക്കെ വിവീൻ എഴുതി.
വിവീൻ ടാം റേഞ്ച് ഡിസൈനർ നെറ്റ്ബുക്ക് കമ്പ്യൂട്ടറിൻറെ എച്ച്പി മിനി 1000 ന്റെയും HP Mini 210 ന്റെയും പ്രത്യേക പതിപ്പിൽ ഹ്യൂലറ്റ് പക്കാർഡിനോടൊപ്പം പ്രവർത്തിച്ചിട്ടുണ്ട്.
അവരുടെ സ്വന്തം സ്യൂട്ട്, ബ്രാൻഡ് നാമം ഉള്ള സ്റ്റാർഡോൾ ഡ്രെസപ്പ് സൈറ്റിൽ പ്രത്യക്ഷപ്പെട്ടു.
ആനിമക്സ് മൂവി ലാമ്പ് (LaMB) എന്ന ചിത്രത്തിലെ കഥാപാത്രങ്ങൾക്ക് വസ്ത്രലങ്കാരം നിർവ്വഹിച്ചിട്ടുണ്ട്.
സ്പ്രിംഗ് 2013 ഫാഷൻ ഷോയിൽ ചൈനീസ് ആഭരണ ബ്രാൻഡായ ടിഎസ്എലുമായി സഹകരിച്ച് പ്രവർത്തിച്ചു.
ചൈനയിലെ ഗുവാങ്ഷൌയിൽ ജനിച്ച വിവീൻ ടം, മൂന്ന് വയസ്സുള്ളപ്പോൾ കുടുംബം ഹോംഗ് കോംഗിലേക്ക് താമസം മാറി.
ചെറുപ്പത്തിൽ തന്നെ ഫാഷൻ പ്രേമം തുടങ്ങിയതിനാൽ അമ്മ കുടുംബത്തിന് വേണ്ടി വസ്ത്രങ്ങൾ ഉണ്ടാക്കുന്നത് നോക്കി കാണാൻ പ്രേരിപ്പിച്ചു.
8 വയസ്സായപ്പോൾ, അവർ സ്വന്തം വസ്ത്രങ്ങൾ സ്വയം ഉണ്ടാക്കിയിരുന്നു.
ചൈനീസ് ന്യൂ ഇയറിനും സ്വന്തം ഉപയോഗത്തിനും സഹോദരങ്ങൾക്കുവേണ്ടിയും ധരിക്കാനുള്ള വസ്ത്രം സ്വയം ഉണ്ടാക്കി.
അവർ റോമൻ കത്തോലിക്ക സ്കൂളിൽ പഠിച്ചു.
അവിടെ അവർ ഇംഗ്ലീഷ് പഠിക്കുകയും പിന്നീട് അവർ ഹോങ്കോംഗ് പോളിടെക്നിക് സർവ്വകലാശാലയിൽ ഫാഷൻ ഡിസൈൻ പഠിക്കുകയും ചെയ്തു.
ബിരുദം പൂർത്തിയാക്കിയ ശേഷം ബിസിനസ് തുടങ്ങാൻ ന്യൂയോർക്ക് സിറ്റിയിലേക്ക് താമസം മാറി.
അവരുടെ കമ്പനിയായ ഈസ്റ്റ് വിൻഡ് കോഡ് 1982 മാർച്ചിൽ സ്ഥാപിതമായി.
(ഈസ്റ്റ് വിൻഡ് കോഡ് ചൈനീസ് ഭാഷയിൽ "നല്ല ഭാഗ്യം, അഭിവൃദ്ധി" എന്നാണ്) ഹോങ്കോങ്ങിൽ അവരുടെ വസ്ത്രങ്ങൾ നിർമ്മിച്ചെങ്കിലും വെസ്റ്റ് 38 സ്ട്രീറ്റ്, NYC യിൽ അവർക്ക് ഒരു ജോലിസ്ഥലം ഉണ്ടായിരുന്നു.
ഒരു ദശാബ്ദം കഴിഞ്ഞപ്പോൾ, ന്യൂയോർക്ക് ഫാഷൻ വീക്കിലെ തന്റെ ആദ്യ റൺവേയുടെ പ്രദർശനത്തിനു മുമ്പായി "വിവീൻ ടം" എന്ന ബിസിനസ്സിന്റെ പേര് മാറ്റാൻ അവർ തീരുമാനിച്ചു.
പ്രവർത്തനങ്ങളും കളക്ഷനുകളും
പരമ്പരാഗത ചൈനീസ് പ്രിന്റുകൾ, തുണിത്തരങ്ങൾ, ഡിസൈനുകൾ എന്നിവയുടെ സ്വാധീനം അവരുടെ ആദ്യകാല ശേഖരങ്ങളെ സ്വാധീനിച്ചു.
ഫാഷൻ രംഗത്ത് മുന്നിൽ നിൽക്കുന്ന വനിതകൾക്കിടയിൽ ഏഷ്യൻ സ്വാധീനമുള്ള ഡിസൈനുകളിലുള്ള അവരുടെ വസ്ത്രങ്ങൾ കൂടുതൽ ജനകീയമായിരുന്നു.
1995-ൽ, "MAO" ശേഖരത്തിനു വേണ്ടി കലാകാരനായ ഴാങ് ഹോങ്ടു കൂടെ ചേർന്നു.
മൂക്കിനുള്ളിലൂടെ കടന്നുപോകുന്ന തേനീച്ച, പന്നിയുടെ വാൽ തുടങ്ങിയ രസകരമായ ചിത്രങ്ങളുള്ള ടി-ഷർട്ടും ജാക്കറ്റും MAOയുടെ ശേഖരത്തിൽപ്പെടുന്നു.
ഏഷ്യൻ അമേരിക്കൻ കമ്യൂണിറ്റിയിൽ ഇത് പല വിവാദങ്ങൾ സൃഷ്ടിച്ചു.
ഹോങ് കോങ്ങിൽ നിന്ന് ഒരു നിർമ്മാതാവിനെ കണ്ടുപിടിക്കാൻ ബുദ്ധിമുട്ടുണ്ടായിരുന്നു, അത് അവളുടെ കടയിൽ ചെറിയ പ്രതിഷേധങ്ങളിലേക്കെത്തിച്ചു.
ഈ ശേഖരം ആരംഭിച്ചതിൽ വിവാദങ്ങൾ ഉണ്ടായിട്ടും, പെൻസിൽവാനിയയിലെ പിറ്റ്സ്ബർഗിൽ ആൻഡി വാർഹോൾ മ്യൂസിയത്തിലും NYC യുടെ ഫാഷൻ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ മ്യൂസിയത്തിൽ പോലും ചില കലാസൃഷ്ടികൾ സ്ഥിരമായ കലാസൃഷ്ടികളായി മാറി.
ഇയർ ഓഫ് ദി ഡ്രാഗൺ
ഏഷ്യൻ സംസ്കാരത്തിൽ നിന്നും പ്രചോദിപ്പിക്കപ്പെട്ട് നിർമ്മിച്ച ശേഖരം  2001-ലെ വസന്തത്തിൽ പുറത്തിറക്കി.
ഇതിൽ ബുദ്ധന്റെ ചിത്രങ്ങളായിരുന്നു.
"ശ്രീബുദ്ധൻ വിഗ്രഹം എല്ലായ്പ്പോഴും ക്ഷേത്രത്തിലായതിനാൽ ജനങ്ങൾക്ക് അത് കൂടുതൽ പ്രാപ്യമാക്കണമെന്നുണ്ടായിരുന്നു.
എന്ന് ഇതിനെക്കുറിച്ചവർ അഭിപ്രായപ്പെടുകയുണ്ടായി.
ബിസിനസ്സിന്റെ വിപുലീകരണം
1996-ൽ, അവർ തന്റെ വസ്ത്ര സാമ്രാജ്യം വികസിപ്പിക്കുകയും കാൻഡിസിനായി ഒരു ഷൂ ലൈൻ സൃഷ്ടിക്കുകയും ചെയ്തു, കൂടാതെ എൻ‌വൈ‌സിയിൽ ആദ്യത്തെ സ്റ്റോർ തുറന്നതിന് ശേഷം, തുടർന്ന് LA, ടോക്കിയോ, ജപ്പാനിലെ കോബി എന്നിവിടങ്ങളിൽ ഒരു ബ്രാഞ്ച് തുറന്നു.
2017 വസന്തകാല ശേഖരം
2016-ൽ, ന്യൂയോർക്ക് ഫാഷൻ വീക്കിൽ ടാം തന്റെ സ്പ്രിംഗ് ആൻഡ് സമ്മർ ശേഖരം അവതരിപ്പിച്ചു.
ഹ്യൂസ്റ്റൺ നഗരത്തെക്കുറിച്ച് ഒരു പുതിയ കാഴ്ചപ്പാട് പ്രോത്സാഹിപ്പിക്കുന്നതിന് വിം ഹ്യൂസ്റ്റൺ, ഏഷ്യൻ വൈവ്സ് ക്ലബ് എന്നിവയുമായി ടാം പങ്കാളികളായി.
2018 ഫാൾ/ ശീതകാല ശേഖരം
2018 ഫെബ്രുവരിയിൽ, ടാം തന്റെ ഫാൾ / വിന്റർ 2018 ശേഖരം ഹിമാലയത്തിലൂടെ ടിബറ്റിലേക്കുള്ള ഒരു "ആത്മീയ യാത്ര" യിൽ നിന്ന് പ്രചോദനം ഉൾക്കൊണ്ട് ഗാലറി I ഓഫ് സ്പ്രിംഗ് സ്റ്റുഡിയോയിൽ അവതരിപ്പിച്ചു.
അവലംബം കൂടുതൽ വായനയ്ക്ക് {{ cite journal }} : Cite journal requires | journal= ( help ) പുറം കണ്ണികൾ Vivienne Tam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിവീൻ ടം at the Fashion Model Directory {{ cite web }} : Unknown parameter | dead-url= ignored ( | url-status= suggested) ( help ) {{ cite web }} : Unknown parameter | dead-url= ignored ( | url-status= suggested) ( help )
സൈനിക് സ്കൂളുകൾ ഇംഗ്ലീഷ് വിലാസം https://ml.wikipedia.org/wiki/Sainik_School സൈനിക് സ്കൂൾ, കപൂർത്തല (പഞ്ചാബ്, ഇന്ത്യ)
ഇന്ത്യൻ പ്രതിരോധ മന്ത്രാലയത്തിന്റെ കീഴിൽ, സൈനിക് സ്കൂൾ സൊസൈറ്റി സ്ഥാപിക്കുന്നതും നിയന്ത്രിക്കുന്നതുമായ ഇന്ത്യയിലെ സ്കൂളുകളുടെ ഒരു സംവിധാനമാണ് സൈനിക് സ്കൂളുകൾ എന്നറിയപ്പെടുന്നത്.
1961 ൽ അക്കാലത്തെ ഇന്ത്യയുടെ പ്രതിരോധ മന്ത്രിയായിരുന്ന വി.കെ.കൃഷ് മേനോൻ , ഇന്ത്യൻ മിലിട്ടറിയിലെ ഓഫീസർ കേഡർമാർക്കിടയിലെ പ്രാദേശികവും വർഗ്ഗപരവുമായ അസന്തുലിത്വം പരിഹരിക്കാനും, പൂനയിലെ ഖഡൿവാസ്‍ലയിലുള്ള നാഷണൽ ഡിഫൻസ് അക്കാദമിയിലേയ്ക്കും (എൻ ഡി എ) ഇന്ത്യൻ നാവിക അക്കാഡമി എന്നിവയിലേയ്ക്കുമുള്ള പ്രവേശനത്തിന് വിദ്യാർത്ഥികളെ പ്രാപ്തരാക്കുവാനുമായിട്ടാണ് ഇത്തരം സ്കൂളുകൾ ആവിഷ്ക്കരിച്ചത്.
ഇന്ന് രാജ്യത്തെ എല്ലാ സംസ്ഥാനങ്ങളിലുമായി ആകെ 26 സൈനിക സ്കൂളുകൾ നിലവിലുണ്ട്.
ഈ വിദ്യാലയങ്ങൾ ബന്ധപ്പെട്ട സംസ്ഥാന സർക്കാരുകളുടെയും പ്രതിരോധ വകുപ്പിന്റേയും പരിധിയിൽ വരുന്നതാണ്.
2008 ലെ കേന്ദ്ര ബജറ്റിൽ അന്നത്തെ ധനകാര്യമന്ത്രിയായിരുന്ന പി. ചിദംബരം , പ്രതിരോധ സേനയിലെ ഉയർന്ന തോതിലുള്ള കൊഴിഞ്ഞുപോക്കിനെ, പ്രത്യേകിച്ച് ഓഫീസർ തലത്തിൽ, പ്രതിരോധിക്കുകയെന്ന ലക്ഷ്യം മുൻനിറുത്തി രാജ്യത്തു നിലവിലുള്ള ഓരോ സൈനിക് സ്കൂളിനും 2 കോടി രൂപവീതം വകയിരുത്തിയിരുന്നു.
സൈനിക് സ്കൂളുകൾ സ്ഥാപിക്കുന്നതിനുള്ള പ്രചോദനം ലഭിച്ചത്, അനേകം സേനാ മേധവികളെ ഭാരതത്തിനു സംഭാവന ചെയ്ത രാഷ്ട്രീയ ഇൻഡ്യൻ മിലിറ്ററി കോളെജിൽ (ആർഐഎംസി) നിന്നും ഒപ്പം ഇംഗ്ലണ്ടിലെ പബ്ലിക് സ്കൂൾ സംവിധാനത്തിൽനിന്നുമാണ്.
സാധാരണ പൗരന്മാരുടെ പൊതു വിദ്യാലയമായി സൈനിക് സ്കൂളുകളെ കണക്കാക്കാവുന്നതാണ്.
അർഹരായ വിദ്യാർത്ഥികൾക്ക് അവരുടെ വരുമാനമോ വംശ പശ്ചാത്തലമോ കണക്കിലെടുക്കാതെ ഉന്നത നിലവാരത്തിലുള്ള വിദ്യാഭ്യാസം ഇവിടെനിന്നു നേടാനാകുന്നു.
പ്രതിരോധ സേനകളിൽ സേവനമനുഷ്ടിക്കുന്നവരുടെ കുട്ടികൾക്ക് സീറ്റുകളിൽ റിസർവ്വേഷനും സർക്കാർ ഉദ്യോഗസ്ഥരുടെ കുട്ടികൾക്ക് ആനുകൂല്യങ്ങളും ലഭിക്കുന്നു.
1960 ൽ സ്ഥാപിതമായ ഉത്തർപ്രദേശ് സൈനിക് സ്കൂൾ, ലഖ്നൗ, ഇത്തരത്തിലുള്ള ആദ്യ സ്കൂളായിരുന്നെങ്കിലും, ഇത് സൈനിക് സ്കൂൾ സൊസൈറ്റിക്ക് കീഴിലല്ല, മറിച്ച് ഇന്ത്യൻ സൊസൈറ്റീസ് രജിസ്ട്രേഷൻ ആക്ട് (1860) പ്രകാരം രജിസ്റ്റർ ചെയ്യപ്പെട്ട ഉത്തർപ്രദേശ് സൈനിക് സ്കൂൾസ് സൊസൈറ്റിയുടെ കീഴിലാണ്.
രാജ്യത്തിന്റെ പ്രതിരോധസേനയിലെ ഉദ്യോഗസ്ഥന്മാരായി മാറുവാൻ വിദ്യാർത്ഥികളെ തയ്യാറാക്കുക എന്നതാണ് സൈനിക് സ്കൂളുകളുടെ പ്രാഥമിക ലക്ഷ്യം.
ഒരു ദേശീയ പ്രവേശന പരീക്ഷയിലൂടെ തിളക്കമാർന്ന അക്കാദമിക് ബാക്ഗ്രൌണ്ടുള്ളതും, മികച്ച വാഗ്ദാനങ്ങളുമായ വിദ്യാർത്ഥികളെ തെരഞ്ഞെടുക്കാനും, പാഠ്യേതര പ്രവർത്തനങ്ങളിൽ ഊന്നൽ നൽകിക്കൊണ്ട് അവരുടെ മൊത്തത്തിലുള്ള വ്യക്തിത്വത്തെ കൂടുതൽ ആകർഷകമാക്കാനും ഈ സ്കൂൾ ശ്രദ്ധ കേന്ദ്രീകരിക്കുന്നു.
സൈനിക് സ്കൂളുകളുടെ പാഠ്യേതര വിഷയങ്ങളിൽ റണ്ണിംഗ് ട്രാക്കുകൾ, ക്രോസ് കൺട്രി ട്രാക്കുകൾ, ഇൻഡോർ ഗെയിമുകൾ, പരേഡ് ഗ്രൗണ്ട്, ബോക്സിംഗ് റിങ്ങുകൾ, വെടിവയ്പ് പരിശീലനങ്ങൾ, കനോയിംഗ് ക്ലബ്ബുകൾ, കുതിര സവാരി ക്ലബുകൾ, പർവ്വതാരോഹണ ക്ലബുകൾ, ട്രെക്കിങ്, ഹൈക്കിങ് ക്ലബ്ബ്, പ്രതിരോധ കോഴ്സുകൾ, ഫുട്ബോൾ, ഹോക്കി, ക്രിക്കറ്റ് ഫീൽഡുകൾ, വോളിബോൾ, ബാസ്കറ്റ് ബോൾ കോർട്ടുകൾ എന്നിവയും ഉൾപ്പെടുന്നു.
കേഡറ്റുകൾ എൻ.സി.സി.യുടേയും ഭാഗമാണ്.
പന്ത്രണ്ടാം ക്ലാസ് പൂർത്തിയാക്കുന്ന ഒരു കേഡറ്റിന് എൻ.സി.സി. ബി സർട്ടിഫിക്കറ്റിന് അർഹത ഉണ്ടായിരിക്കുന്നതാണ്.
കേഡറ്റുകളെ ഹൌസുകളായി ക്രമീകരിച്ചിരിക്കുന്നു.
പഠിക്കുന്ന ക്ലാസുകളനുസരിച്ച് അവർ സബ് ജൂനിയർ, ജൂനിയർ, സീനിയേഴ്സ് എന്നിങ്ങനെ തരം തിരിക്കപ്പെട്ടിരിക്കുന്നു.
സ്പോർട്സ്, ഫിസിക്കൽ ട്രെയ്നിങ്, അക്കാദമിക്സ്, ക്രോസ്സ് കൺട്രി, ഡ്രിൽ അങ്ങനെ മറ്റു പല മത്സരങ്ങളിലും അവരുടെ ഹൌസ് ട്രോഫിക്കുവേണ്ടിയാണ് കേഡറ്റുകൾ മത്സരിക്കുന്നത്.
സൈനിക് സ്കൂൾ സൈസൈറ്റി
പ്രതിരോധമന്ത്രാലയത്തിന്റെ കീഴിലുള്ള ഒരു സംഘടനയാണ് സൈനിക് സ്കൂളുകൾ സൊസൈറ്റി എന്നത്.
സൈനിക് സ്കൂൾ സൊസൈറ്റിയുടെ ചീഫ് എക്സിക്യൂട്ടീവ് ബോഡി, ഒരു ബോർഡ് ഓഫ് ഗവർണേർസിൽ നിക്ഷിപ്തമാണ്.
ഇത് പ്രതിരോധമന്ത്രിയുടെ അധ്യക്ഷതയിലാണ് പ്രവർത്തിക്കുന്നത്.
സൈനിക് സ്കൂളുകളുടെ കാര്യങ്ങളിൽ കൂടുതൽ സൂക്ഷ്മമായ മേൽനോട്ടവും നിയന്ത്രണവും സാദ്ധ്യമാക്കുന്നതിനായി പ്രതിരോധ സെക്രട്ടറി ചെയർമാനായി ഒരു എക്സിക്യൂട്ടീവ് കമ്മിറ്റി പ്രവർത്തിക്കുന്നു.
സൊസൈറ്റിയുടെ ദൈനം ദിന പ്രവർത്തനങ്ങൾ കൈകാര്യം ചെയ്യുന്നത് ( GOC-in-C അഥവാ general officer commanding-in-chief ) ആണ്.
ഇൻസ്പെക്ടിങ് ഓഫീസർമാർ, അണ്ടർ സെക്രട്ടറി, സൈനിക് സ്കൂൾ സൊസൈറ്റി, എസ്.ഒ (സൈനിക് സ്കൂൾ സെൽ) എന്നിവരുടെ സഹായത്തോടെയാണ് അദ്ദേഹം ഇതു നിർവ്വഹിക്കുന്നത്.
ഈ സെല്ലിനു ജീവനക്കാരെ നൽകുന്നത് MoD ആണ്.
സ്കൂളിന്റെ പ്രാദേശിക ഭരണനിർവ്വഹണം ഒരു ലോക്കൽ ബോർഡ് ഓഫ് അഡ്മിനിസ്ട്രേഷൻ ആണ് നടത്തുന്നത്.
അതിന്റെ ചെയർമാൻ സൈനിക് സ്കൂൾ സ്ഥിതിചെയ്യുന്ന ബന്ധപ്പെട്ട കമാൻഡിൻറെ GOC-in-C ആണ്.
സൈനിക് സ്കൂളുകൾ
സൈനിക് സ്കൂൾ സൊസൈറ്റിയുടെ ,MOD കീഴിലുള്ള നിലവിലെ സൈനിക് സ്കൂളുകൾ സംസ്ഥാനം സ്ഥാനം രൂപികരണം ഹരിയാന കുൻജ്പുര 24-ജൂലൈ-1961 മഹാരാഷ്ട്ര സത്താറ 23-ജൂൺ-1961 പഞ്ചാബ് കപൂർത്തല 08-ജൂലൈ-1961 ഗുജറാത്ത് Balachadi 08-ജൂലൈ-1961 രാജസ്ഥാൻ ചിത്തോർഗഡ് 07-ആഗസ്റ്റ്-1961 ആന്ധ്ര പ്രദേശ് Korukonda 18-ജനുവരി-1962 കേരളം കഴക്കൂട്ടം , തിരുവനന്തപുരം 26-ജനുവരി-1962 പശ്ചിമ ബംഗാൾ പുരുളിയ 29-ജനുവരി-1962 ഒഡിഷ ഭുവനേശ്വർ 01-ഫെബ്രുവരി-1962 തമിഴ്നാട് അമരാവതിനഗർ 16-ജൂലൈ-1962 മദ്ധ്യപ്രദേശ് .
Rewa 20-ജൂലൈ-1962 ത്ധാർഖണ്ഡ് Tilaiya 16-സെപ്റ്റംബർ-1963 കർണ്ണാടക ബീജാപ്പൂർ 16-സെപ്റ്റംബർ-1963 ആസാം Goalpara 12-നവംബർ-1964 ഉത്തർഖണ്ഡ് Ghorakhal 21-മാർച്ച്-1966 ജമ്മു കാശ്മീർ Nagrota 22-ആഗസ്റ്റ്-1970 മണിപ്പൂർ ഇംഫാൽ 07-ഒക്ടോബർ-1971 ഹിമാചൽ പ്രദേശ് Sujanpur Tira 02-ജൂലൈ-1978 ബീഹാർ നളന്ദ 12-ഒക്ടോബർ-2003 ബീഹാർ ഗോപാൽഗഞ്ച് 12-ഒക്ടോബർ-2003 നാഗാലാൻറ് Punglwa 02-ഏപ്രിൽ-2007 കർണാടക കൊടക് 18-ഒക്ടോബർ-2007 ചത്തീസ്ഗഡ് അംബികാപൂർ 01-സെപ്റ്റംബർ-2008 ഹരിയാന റെവാരി 29-ആഗസ്റ്റ്-2009 ആന്ധ്ര പ്രദേശ് കാലികിരി 20-ആഗസ്റ്റ്-2014 നിർദ്ദിഷ്ട സൈനിക് സ്കൂളുകൾ Sainik School, Silchar, Assam Sainik School, Golaghat, Assam Sainik School, Sambalpur , Odisha Sainik School, Alwar , Rajasthan Sainik School, Chhingchhip, Mizoram Sainik School, Matanhail, Jhajjar (Hr.) Sainik school, Jhansi, Uttar pradesh അവലംബം ↑ official website of ministry of defence, government of india ↑ ↑ Budget bounty lifts spirits at Sainik schools The Economic Times , March 5, 2008 ↑ ↑ ↑ ↑ Official website of Sainik School, Balachadi ↑ ↑ ↑ ↑ ↑ ↑ ↑ ↑ ↑ ↑ Sainik School Goalpara, Assam ↑ ↑ ↑ ↑ ↑ ↑ Official website of Sainik School, Gopalganj ↑ ↑ ↑ ↑ ↑ ↑ ↑ ↑ {{ cite web }} : Cite has empty unknown parameter: | dead-url= ( help )
സൈനിക് സ്കൂൾ കഴക്കൂട്ടം
തിരുവനന്തപുരം നഗരത്തിൽ നിന്ന് ഏകദേശം 18 കിലോമീറ്റർ മാറി കഴക്കൂട്ടത്ത് സ്ഥിതി ചെയ്യുന്ന ഇന്ത്യൻ ഗവൺമെന്റിന്റെ പ്രതിരോധ മന്ത്രാലയത്തിന് കീഴിലുള്ള റെസിഡൻഷ്യൽ സ്‌കൂളാണ് സൈനിക് സ്കൂൾ കഴക്കൂട്ടം .
1957 മുതൽ 1962 വരെ ഇന്ത്യയുടെ ആദ്യ പ്രതിരോധ മന്ത്രിയായിരുന്ന വി. കെ. കൃഷ്ണ മേനോന്റെ മനസ്സിൽ നിന്നാണ് സൈനിക് സ്‌കൂൾ എന്ന ആശയം ഉടലെടുത്തത്.
ഇന്ത്യയുടെ ഓരോ സംസ്ഥാനത്തും മിലിട്ടറി ലൈനുകളിൽ പ്രവർത്തിക്കുന്ന സ്‌കൂളുകൾ സ്ഥാപിക്കുകയും അതുവഴി നാഷണൽ ഡിഫൻസ് അക്കാദമിയിൽ ചേരുന്നതിന് മിടുക്കരായ ചെറുപ്പക്കാരെ പരിപോഷിപ്പിക്കാൻ സഹായിക്കുകയും  ഇന്ത്യൻ ഓഫീസർ കേഡറിലെ പ്രാദേശിക, ക്ലാസ് അസന്തുലിതാവസ്ഥ പരിഹരിക്കുകയുമായിരുന്നു ലക്‌ഷ്യം.
സ്ഥാനം 2010ലെ ഓൾഡ് ബോയ്‌സ് റീയൂണിയൻ ദിനത്തിൽ പകർത്തിയ സൈനിക് സ്‌കൂളിലെ അക്കാദമിക് ബ്ലോക്കിന്റെ ചിത്രം.
1960 കളുടെ തുടക്കത്തിൽ അന്നത്തെ കേരള മുഖ്യമന്ത്രി , അന്തരിച്ച പട്ടം താണുപിള്ള , 300 acres (1.2 km 2 ) വിസ്തൃതിയുള്ള സൈനിക് സ്കൂളിനായി കഴക്കൂട്ടം തിരഞ്ഞെടുത്തു.
തിരുവനന്തപുരത്ത് നിന്ന് ഏകദേശം 18 കിലോമീറ്റർ അകലെ ദേശീയപാത 66 നു  സമീപമുള്ള കഴക്കൂട്ടത്തിനടുത്തുള്ള ഒരു കുന്നിൻ മുകളിലാണ് ഭൂപ്രദേശം ലഭിച്ചത്.
പശ്ചിമഘട്ടത്തിനും അറബിക്കടലിനും ഇടയിൽ സ്ഥിതി ചെയ്യുന്ന കാമ്പസ് അതിന്റെ സ്വഭാവമുള്ള ഒരു സ്ഥാപനത്തിന് അനുയോജ്യമായ സ്ഥലമായി വർത്തിക്കുന്നു.
170 അടി ഉയരത്തിലുള്ള ലാറ്ററൈറ്റ് മലഞ്ചെരിവിലാണ് ഈ സ്കൂൾ സ്ഥിതി ചെയ്യുന്നത്.
ഈ പ്രദേശത്ത് മഴ കുറവാണ്, അതിനാൽ സസ്യജാലങ്ങൾ കൂടുതലും കശുമാവ് തോട്ടങ്ങളും കുറ്റിക്കാടുകളുമാണ്.
നേരത്തെ കാമ്പസിൽ ധാരാളം അക്കേഷ്യ, യൂക്കാലിപ്‌റ്റസ് മരങ്ങൾ ഉണ്ടായിരുന്നതിനാൽ അവ നീക്കം ചെയ്യുകയും പുതിയ വൃക്ഷത്തൈകൾ നട്ടുപിടിപ്പിക്കുകയും ചെയ്തു.
മുമ്പ് കാമ്പസിന്റെ ഭാഗമായിരുന്ന ഭൂമിയുടെ ഒരു ഭാഗം (ഏകദേശം 75 ഏക്കർ) 2000-ന്റെ തുടക്കത്തിൽ കിൻഫ്രയ്ക്ക് പാട്ടത്തിന് കൈമാറി.
1962 ജനുവരി 20-ന് തിരുവനന്തപുരത്ത് പാങ്ങോട് സൈനിക ക്യാമ്പിൽ ഇന്ത്യൻ സൈന്യം കടം കൊടുത്ത ബാരക്കിൽ സൈനിക സ്കൂൾ കഴക്കൂട്ടം പ്രവർത്തനം ആരംഭിച്ചു.
V, VI, VII, VIII എന്നീ ക്ലാസുകളിലേക്കായിരുന്നു പ്രാരംഭ പ്രവേശനം.
തുടക്കത്തിൽ വിദ്യാർത്ഥികളുടെ എണ്ണം 120 ആയിരുന്നു.
ആറുമാസത്തിനുശേഷം പതിനൊന്നാം ക്ലാസിലേക്കുള്ള പ്രവേശനം ആരംഭിച്ചപ്പോൾ ഇത് 132 ആയി ഉയർന്നു.
സ്ഥാപക പ്രിൻസിപ്പലും ഹെഡ്മാസ്റ്ററും രജിസ്ട്രാറും യഥാക്രമം ലെഫ്റ്റനന്റ് ബി.കെ. സോമയ്യ, സ്ക്വാഡ്രൺ ലീഡർ ബാബു ലാൽ, ക്യാപ്റ്റൻ.
ടി.വി.എസ്.നായർ എന്നിവർ ആയിരുന്നു.
1962 ഫെബ്രുവരി 5ന് അന്നത്തെ പ്രതിരോധ മന്ത്രിയായിരുന്ന വി. കെ. കൃഷ്ണമേനോനാണ് കഴക്കൂട്ടത്ത് പുതിയ കാമ്പസിന്റെ തറക്കല്ലിട്ടത്.
തിരുവനന്തപുരം കോളേജ് ഓഫ് എഞ്ചിനീയറിംഗ് പ്രൊഫസറായ ജെ. സി. അലക്സാണ്ടറാണ് അക്കാദമിക് ബ്ലോക്കും 11 ഡോർമിറ്ററികളും മറ്റ് അനുബന്ധ അടിസ്ഥാന സൗകര്യങ്ങളും രൂപകൽപ്പന ചെയ്തത്.
1964-ൽ സ്കൂൾ പുതിയ കാമ്പസിലേക്ക് മാറി സ്കൂൾ ചിഹ്നം, ആപ്‌തവാക്യം, പതാക സൈനിക് സ്കൂൾ കഴക്കൂട്ടം പതാക
സ്‌കൂൾ ചിഹ്നത്തിലെ ചുവപ്പ്, നേവി നീല, ആകാശ നീല വരകൾ ഇന്ത്യൻ ഡിഫൻസ് സർവീസസിന്റെ മൂന്ന് ദളങ്ങളുടെ പ്രതീകമാണ്.
ചുവപ്പ് കരസേനയെയും നീല നാവികസേനയെയും ആകാശനീല വ്യോമസേനയെയും പ്രതിനിധീകരിക്കുന്നു.
സൈനിക് സ്കൂളിനുള്ള എസ് എന്ന അക്ഷരം മൂന്ന് വരകൾക്ക് മുകളിൽ നിൽക്കുന്നു.
കൂടാതെ ചാര നിറത്തിലുള്ള ബാൻഡിൽ കഴക്കൂട്ടം എന്ന് ആലേഖനം ചെയ്തിട്ടുണ്ട്.
പ്രധാന ചിഹ്നത്തിന് താഴത്തെ റിബണിൽ ആലേഖനം ചെയ്തിരിക്കുന്ന ഗ്യാൻ, അനുഷാസൻ, സഹ്യോഗ് , എന്ന സ്‌കൂൾ മുദ്രാവാക്യം ഒരു സൈനിക സ്‌കൂൾ കേഡറ്റിൽ നിന്ന് പ്രതീക്ഷിക്കുന്ന ഏറ്റവും മൂല്യവത്തായ മൂന്ന് ഗുണങ്ങളെ സൂചിപ്പിക്കുന്നു.
പതാകയിൽ മൂന്ന് സ്കൂൾ നിറങ്ങളുടെ തിരശ്ചീന വരകളും മധ്യഭാഗത്ത് സ്കൂൾ ചിഹ്നവും കാണാം.
വിദ്യാലയ ഗാനങ്ങളും പ്രാർത്ഥനയും
ഇംഗ്ലീഷ് , ഹിന്ദി , മലയാളം വിദ്യാലയ ഗാനങ്ങളും സംസ്‌കൃത പ്രാർത്ഥനയും രാവിലെ അസംബ്ലികളിലും പ്രത്യേക അവസരങ്ങളിലും ചടങ്ങുകളിലും ആലപിക്കാറുണ്ട്.
സ്‌കൂളിലെ ഇംഗ്ലീഷ് ഡിപ്പാർട്ട്‌മെന്റിന്റെ സ്ഥാപക അംഗമായ ശ്രീമതി മർട്ടിൽ ജേക്കബാണ് ഇംഗ്ലീഷ് സ്‌കൂൾ ഗാനം രചിച്ചത്.
ഋഗ്വേദത്തിൽ നിന്ന് എടുത്ത ഒരു ശ്ലോകമായ സം'ഗച്ഛധ്വം' ആണ് സ്കൂൾ സംസ്കൃത പ്രാർത്ഥന.
ഇന്ത്യൻ സർക്കാരിന്റെ പ്രതിരോധ മന്ത്രാലയത്തിന് കീഴിലുള്ള സ്വയംഭരണ സ്ഥാപനമായ സൈനിക് സ്കൂൾ സൊസൈറ്റിയാണ് മറ്റ് സൈനിക സ്കൂളുകളെപ്പോലെ കഴക്കൂട്ടത്തെ സൈനിക് സ്കൂളും നിയന്ത്രിക്കുന്നത്.
ഉത്തർ‌പ്രദേശ് സംസ്ഥാന സർക്കാർ ഭരിക്കുന്ന ലഖ്‌നൗവിലെ സൈനിക് സ്‌കൂൾ ഇതിന് ഒരു അപവാദമാണ്.
ബോർഡ് ഓഫ് ഗവർണർമാരുടെ നേതൃത്വത്തിലാണ് സൊസൈറ്റി പ്രവർത്തിക്കുന്നത്, കേന്ദ്ര പ്രതിരോധ മന്ത്രി അതിന് ചുക്കാൻ പിടിക്കുന്നു.
മുഖ്യമന്ത്രിമാരോ വിദ്യാഭ്യാസ മന്ത്രിമാരോ അതത് സംസ്ഥാനങ്ങളിലെ സൈനിക് സ്കൂളുകളുടെ കൗൺസിലുകളുടെ ഭാഗമാണ്.
കൂടാതെ, ഒരു മുതിർന്ന പ്രതിരോധ ഉദ്യോഗസ്ഥൻ പ്രാദേശിക ഭരണസമിതിയുടെ അധ്യക്ഷനായിരിക്കും.
സതേൺ എയർ കമാൻഡിലെ എയർ ഓഫീസർ കമാൻഡിംഗ്-ഇൻ-ചീഫാണ് കഴക്കൂട്ടത്തെ സൈനിക് സ്കൂളിന്റെ ചുമതല വഹിക്കുന്നത്.
ഇൻസ്റ്റിറ്റ്യൂട്ടിന്റെ അക്കാദമിക്, അഡ്മിനിസ്ട്രേറ്റീവ് തലവനായ പ്രിൻസിപ്പൽ ഡെപ്യൂട്ടേഷനിൽ നിയമിക്കപ്പെടുന്നു.
കേണൽ പദവിയോ ഇന്ത്യൻ നാവികസേനയിൽ നിന്നോ ഇന്ത്യൻ വ്യോമസേനയിൽ നിന്നോ തത്തുല്യമായ പദവിയോ വഹിക്കുന്ന ആളായിരിക്കും പ്രിൻസിപ്പൽ.
ഹെഡ്മാസ്റ്റർ, രജിസ്ട്രാർ, എന്നിവരും ലെഫ്റ്റനെന്റ് കേണൽ അല്ലെങ്കിൽ മേജർ തത്തുല്യ റാങ്കുകൾ വഹിക്കുന്ന ഉദ്യോഗസ്ഥരായിരിക്കും.
ഹെഡ് മാസ്റ്റർക്ക് കീഴിലുള്ള ഒരു മുതിർന്ന അധ്യാപകനാണ് അക്കാദമിക് പ്രവർത്തനങ്ങൾ ഏകോപിപ്പിക്കുന്നത്.
കേഡറ്റുകൾക്കിടയിൽ, വിവിധ റാങ്കുകൾ ഉണ്ട്, റാങ്കുകൾ വിവരണം ഉൾപ്പെടുന്ന വിദ്യാർത്ഥി സ്കൂൾ ക്യാപ്റ്റൻ സ്കൂളിന്റെ ക്യാപ്റ്റൻ പന്ത്രണ്ടാം ക്ലാസ് അഡ്ജുറ്റൻറ് സ്കൂൾ വൈസ് ക്യാപ്റ്റൻ പന്ത്രണ്ടാം ക്ലാസ് ക്വാർട്ടർ മാസ്റ്റർ അഡ്മിനുമായി ബന്ധപ്പെട്ട ചുമതലകൾ കൈകാര്യം ചെയ്യുന്നു പന്ത്രണ്ടാം ക്ലാസ് ബാൻഡ് മേജർ സ്കൂൾ ബാൻഡ് തലവൻ പതിനൊന്നാം ക്ലാസ് ഹൗസ് ക്യാപ്റ്റൻമാർ 11 ഹൗസുകളിലും പന്ത്രണ്ടാം ക്ലാസ് അണ്ടർ സ്റ്റഡി അവസാന ടേമിലെ താൽക്കാലിക ഭാരവാഹി സെർജന്റ്സ് 11 ഹൗസുകളിലും പതിനൊന്നാം ക്ലാസ് കോർപ്പറലുകൾ സബ് ജൂനിയർ ഹൗസുകളിൽ മാത്രം പത്താം ക്ലാസ് അടിസ്ഥാന സൗകര്യങ്ങൾ
വാസ്തുവിദ്യാ വിസ്മയമാണ് സൈനിക് സ്കൂൾ കഴക്കൂട്ടം .
സ്കൂൾ നന്നായി ആസൂത്രണം ചെയ്യുകയും രൂപകൽപ്പന ചെയ്യുകയും പരിപാലിക്കുകയും ചെയ്യപ്പെടുന്നു.
സമുച്ചയത്തിലെ വിവിധ കെട്ടിടങ്ങളുടെ നിർമ്മാണത്തിലെ സമമിതി മാതൃകാപരമാണ്.
അക്കാദമിക് വീക്ഷണകോണിൽ സ്കൂളിൽ ഏകദേശം 21 ക്ലാസ് മുറികളുണ്ട്, സ്കൂളിൽ ഫിസിക്സ്, ബയോളജി, കെമിസ്ട്രി വകുപ്പുകൾക്കായി അത്യാധുനിക ലബോറട്ടറികൾ സജ്ജീകരിച്ചിരിക്കുന്നു.
ഒരു കമ്പ്യൂട്ടർ സെന്ററും സയൻസ് പാർക്കും ഉണ്ട്.
വിദ്യാർത്ഥികളുടെ കലാപരമായ കഴിവുകൾ പ്രോത്സാഹിപ്പിക്കുന്നതിനായി സ്‌കൂളിൽ സമർപ്പിത കലാ-കരകൗശല സൗകര്യവുമുണ്ട്.
സ്കൂൾ ലൈബ്രറി പുസ്തകങ്ങളുടെയും മാസികകളുടെയും ജേണലുകളുടെയും വിപുലമായ ശേഖരമൊരുക്കുന്നു.
പാഠ്യേതര കാഴ്ചപ്പാടിൽ സ്കൂളിൽ സമാനതകളില്ലാത്ത സൗകര്യങ്ങളുണ്ട്.
കേരളത്തിലെ ആദ്യത്തെ കുതിരസവാരി ക്ലബ്ബ് സൈനിക സ്കൂളിലാണ് സ്ഥിതി ചെയ്യുന്നത്.
സ്വിമ്മിംഗ് പൂൾ, കളിമൺ ഉപരിതല ടെന്നീസ് കോർട്ട്, കോൺക്രീറ്റ് ചെയ്ത ബാസ്കറ്റ്ബോൾ കോർട്ട്, വോളിബോൾ കോർട്ടുകൾ, ഫിഫ അളവിലുള്ള രണ്ട് ഫുട്ബോൾ ഗ്രൗണ്ടുകൾ, രണ്ട് ഹോക്കി കോർട്ടുകൾ, ജിംനാസ്റ്റിക്സ്, ജിംനേഷ്യം, നിരവധി ഫുട്ബോൾ ഗ്രൗണ്ടുകൾ തുടങ്ങി മികച്ച കായിക സൗകര്യങ്ങൾ ഇവിടെയുണ്ട്.
നാഷണൽ കേഡറ്റ് കോറിന് (ഇന്ത്യ) കേരള-ലക്ഷദ്വീപ് മേഖലയ്ക്ക് കീഴിൽ സൈനിക സ്‌കൂൾ കഴക്കൂട്ടത്തിന് സ്വന്തമായി SS COY NCC എന്ന പേരിൽ ഒരു സ്വതന്ത്ര കമ്പനിയുണ്ട്.
എല്ലാ വർഷവും ഡൽഹിയിൽ നടക്കുന്ന റിപ്പബ്ലിക് ദിന പരേഡിലേക്ക് സ്കൂൾ നിരവധി കേഡറ്റുകളെ അയയ്ക്കാറുണ്ട്.
സഹായ സൗകര്യങ്ങളുടെ കാര്യത്തിൽ, ഒരേ സമയം 700 പേർക്ക് ഭക്ഷണം കഴിക്കാൻ കഴിയുന്ന അത്യാധുനിക മെസ് കാമ്പസിനുള്ളിൽ സ്ഥിതി ചെയ്യുന്നു.
സ്‌കൂളിൽ നിരവധി ഹരിത സംരംഭങ്ങളുണ്ട്.
കേഡറ്റ്‌സ് മെസ്സിൽ നിന്നുള്ള ഭക്ഷണാവശിഷ്ടങ്ങൾ കാലിത്തീറ്റയായി ഉപയോഗിക്കുന്ന കാമ്പസിനുള്ളിൽ സ്ഥിതി ചെയ്യുന്ന പന്നി വളർത്തൽ അത്തരത്തിലൊന്നാണ്.
വിദ്യാർത്ഥികളുടെ ആവശ്യങ്ങൾ നിറവേറ്റുന്നതിനായി കാമ്പസിനുള്ളിൽ ധോബി ഘട്ട്, കോബ്ലർ സൗകര്യം, പോസ്റ്റ് ഓഫീസ്, ബാർബർ ഷോപ്പ്, സ്റ്റേഷനറി, സി.എസ്‌.